**OSNOVNA ŠKOLA MERTOJAK**

**DOVERSKA 44, SPLIT**

Split, 18.04.2024.

 **ZAPISNIK**

 druge sjednice Vijeća roditelja Osnovne škole Mertojak

Druga sjednica Vijeća roditelja održala se 18. travnja 2024.g. u 18,00 sati, u učionici tehničke kulture. Na sjednici je bilo 20 predstavnika roditelja.

Ravnateljica škole gospođa Ines Budić pozdravila je roditelje i održala uvodnu

riječ.

**DNEVNI RED:**

1. Samovrednovanje-upitnik za roditelje

Pedagoginja gđa Sanja Gavrančić govorila o procesu samovrednovanja između učenika, učitelja i roditelja. Roditelji i učenici predmetne nastave upitnik ispunjavaju online, dok učenici razredne nastave upitnik ispunjavaju u papirnatom obliku. Predstavnici Vijeća roditelja poslat će upitnik roditeljima iz njihovog razrednog odijeljenja.

1. Izvješće ravnatelja o stanju sigurnosti u školi

Ravnateljica je izvijestila o stanju sigurnosti u školi kao i o provođenju preventivnog programa. Stanje sigurnosti u školi je zadovoljavajuče.

Preventivni program i sigurnost učenika u školi provodi se na satovima razrednog odjela, kroz satove izvannastavnih aktivnosti. Organizirane su radionice stručno-razvojne službe , radionice Lige za prevenciju ovisnosti, predavanja za učitelje.

1. Kućni red- zabrana uporabe mobitela za vrijeme nastave

Kroz roditeljske sastanke te na sjednici Vijeća ravnateljica je roditeljima ukazala na problem ovisnosti učenika o ekranima, korištenju i zlouporabi mobitela za vrijeme nastave iako su zabranjeni. Odlučeno je, jednoglasno da se mobiteli u novoj školskoj godini neće moći koristiti, nego će biti ugašeni i u školskoj torbi do kraja nastave. Promjene će biti evidentirane u Kućnom redu škole od sljedeće školske godine, odnosno od 1.9.2024.

*Zabranjeno je korištenje mobilnih uređaja, MP3 uređaja, pametnih satova i sličnih uređaja za vrijeme boravka u školi, odnosno za vrijeme nastave što uključuje i odmore, osim u slučaju izričitog dopuštenja učitelja za uporabom navedenih uređaja u obrazovne svrhe, odnosno uz dozvolu stručnog suradnika i ravnatelja Škole u žurnim situacijama.*

*Ako učenik u školsku zgradu unosi mobitel, pametni sat ili neki drugi slični uređaj , isti mora biti isključen i odložen u školsku torbu/ruksak.*

*U slučaju korištenja navedenih uređaja učenik će, nakon što uređaj isključi, uređaj predati učitelju koji će obavijestiti roditelje/staratelje. Uređaj će biti predan isključivo roditelju/staratelju.*

*Zabrana uporabe mobitela ne odnosi se na učenike koji zbog zdravstvenih razloga moraju imati uključen mobilni uređaj, o čemu roditelji dostavljaju pisanu izjavu/potvrdu liječnika.*

1. Razno

Bilo je riječi o upotrebi Snusa (nikotinskim žvakalicama) koje učenici konzumiraju, energetskim pićima koji izazivaju ovisnost i štetni su za zdravlje kao I prevenciji.

Također, govorilo se i o uništavanju imovine u wc-ima i učionicama te su roditelji zamoljeni da razgovaraju sa svojom djecom.

Razvila se diskusija i o drugim temama (npr. o projektu gradnje školske dvorane, kuhinje i blagovaonice, o postavljanju uspornika za automobile pored škole i dr.)

Sjednica je završila u 18,40 sati.

Zapisničar:

Diana Ibrahimpašić